text: Fríggjadagin var sokallað B-skeið fyri nýggjar dómarar og dómarar, ið døma í 1., 2. og U18 deildini. Her var farið gjøgnum galdandi spælireglur, við praktiskum dømum og sjónbandaupptøkum. Eisini var framløga av Aksel Haraldsen við yvirskriftini “At leiða og rúma undir trýsti sum hondbóltsdómari”.
text: #000001
text: Uppmøtingin til B – skeiðið var ikki serliga nøktandi og luttóku 10 dómarar frá VÍF, StÍF, ÍA og Kyndil, umframt óheftir dómarar.
text: #000002
text: Leygardagin var so A-skeið fyri nýggjum og verandi dómarum í fremstu deildini. Byrjað var við Bip-rennitest, ið er kravt fyri at døma í fremstu deildini. Síðani tók Jørn Møller Nielsen yvir við gjøgnumgongd og tolkan av galdandi hondbóltslógum og nýggjum reglum. Jørn leggur dent á at lýsa reglar og tolkan av reglum við videoupptøkum og smáum royndum, og var hetta sera gevandi.
text: #000003
text: Tvær framløgur vóru eisini á skrá: “At leiða og rúma undir trýsti sum hondbóltsdómari” við Akseli Haralden og Snorri Paturrson legði fram um føði, heilsu og venjing undir heitinum “Munagóð metta fyri hvørja matartuggu”.
text: #000004
text: Eftir stórsteypadystirnar hittust venjarar, dómarar og Jørn Møller Nielsen til eitt prát um komandi kappingarár og hvat dentur verður lagdur á frá dómarans síðu framyvir. Eisini blivu dystir fyrr um dagin eftirmettir við videoupptøkum. Samanumtikið frøddust venjararnir og dómarar, ið møttir vóru, at skipað var fyri hesum tiltaki. Íalt 20 dómarar luttóku á A – skeiðnum leygardagin.
text: #000005
text: Komandi tiltak – Dómaraskeið fyri hondbóltsfeløg
  Dómaranevndin hevur nú sett á skrá at fara út til øll feløgini við dómaraskeiðum fyri venjarum, tíðtakarum, skrivarum og dómarum, ið døma í ymisku deildunum.
text: #000006
text: Vónandi fara øll feløg at taka undir við hesum og skráseta seg at luttaka.
text: #000007
text: Meira kann lesast um skeiðið og tilmelding á 
text: #000008